Tervitused siitmailt. Teen väikse vahekokkuvõtte enda tegemistest. Esiteks olen juba viimased viis päeva jälle värvipintslit käes hoidnud. Iga kord arvan, et nüüd mõneks ajaks on kõik, aga näed, elu üllatab 😀 Tegelikult saaks ju ka kiiremini, aga nagu olen ka varem siin kirjutanud, siis päris nii ma ei saa, et nüüd “võtan omale terve päeva värvimiseks”, vaid kuna praegu pere väikseim on veel nii väike, siis saabki kogu aeg teha natukese haaval. Hetkel on projektiks siis laste mängumaja värvimine. “Toorik” sai värvitud, aga nüüd on veel palju detaile vaja värvida, seega ilmselt läheb veel mõni päev aega enne kui täiesti valmis saab.
Muusika osas on praegu olnud päris edukas aeg. Eelkõige selles osas, et olen palju laule jälle teistele artistidele kirjutanud. Eks nende lauludega on nii nagu alati, et nüüd võib võtta väheke aega kuniks need ka kuulamisvalmis saavad, seega peab ootama! Muidu ikka aiamaa vohab ja väga mõnus on minna ja võtta miskit head-paremat oma toidulauale nagu ka alloleval pildil näha.
Üle väga pika aja võtsin endale ka midagi lugemist. Olen küll alles alguses, aga tundub põnev. Tõsielulised mõtted-jutud, aga kihvt on see, et kõrvale on pikitud ka selliseid psühholoogilisi seletusi, et miks mõni asi võib olla nii või naa ehk et see raamat on nagu kaks ühes – ühelt poolt lugu elust enesest, aga teisalt annab head mõtteainet, miks elus käivad asjad nii nagu nad käivad. Soovitan!
Siiani on aga suvi küll olnud megamõnus. Vahepeal jah mõned vihmased päevad ka olnud, aga üldiselt on neid ikka väga vähe olnud. Algaja aiapidajana näen aga ära, et kuum/kuiv suvi = igasugused satikad aias. Samuti kastma peab jube palju 😀 Aga tegelikult ei ole need ikkagi asjad mille üle nuriseda. Pole halba ilma heata, head ilma halvata, tuleb olla rahul! Loodan, et sellest kiirest toimetamise-tempost saab juulikuu jooksul ka natukene puhata ja rahulikumalt võtta. Unustada mõneks ajaks ära see tunne, et “ma pean selle, selle ja selle ära tegema, muidu need tööd jooksevad mult eest ära”. Täna käisime näiteks ratastega sõitmas. Ülimõnus oli tunda suvelõhna, suvehääli, õrna sooja tuult. Tõeline rõõmumuie tuli näole, sest alles oli hilis-sügis ja sügav-talv kui ma seda aega ootasin ja nüüd on ta käes!
Ja siia lõppu üks kampaania-soovitus ka. Nimelt www.credit24.ee soovib loosida välja kellelegi 2400 eurot remondiks või sisustamiseks! Ja see pole mingi trikikas, vaid sa pead lihtsalt minema nende kodukale www.credit24.ee/remondiloos, registreerima ennast osalema ja ongi kõik! Ei mingeid muid kohustusi ja võitjale tuleb raha ka puhtalt kätte! 😮 Kuna olen ise viimase aastaga ka rohkem aktiviseerinud oma kodu- ja aiategemistes, siis selline remondiraha ei teeks ju üldse paha. Suvele kohaselt arvan, et terrassi ehitamine võiks siis kohe plaani tulla 🔨 Võid ka minuga kaasa rääkida – mille kallal Sina hetkel oma kodus toimetad või mis oleks esimene asi, mille võimalusel korda laseksid teha? Loeksin huviga! ✌🏼
Tutvu tingimustega www.credit24.ee ja pea nõu asjatundjaga numbril 614 3400